Continuând o relație frățească începută pe data de 04 noiembrie 2011, Primăria municipiului Vaslui și Primăria municipiului Cahul s-au regăsit într-un context al împlinirilor, ducând spre realizare aspirațiile tinerilor din cele două comunități, în concordanță cu doleanțele lor și cu promisiunile făcute de autoritățile publice locale.
Astfel, sâmbătă, 16 martie 2024, tinerii vasluieni – reprezentați de către Denisa Săvuc și Ioan Crețu, membri ai Grupului de inițiativă Vaslui Capitala Tineretului din România 2025 – au răspuns invitației tinerilor cahuleni de a participa la evenimentul prilejuit de lansarea oficială a proiectului "Cahul – Capitala Tineretului din Republica Moldova 2024".
Prezența tinerilor vasluieni la Cahul a fost facilitată de Primăria Primaria Municipiului Vaslui care a dorit să reafirme, astfel, calitatea relațiilor de cooperare stabilite cu municipalitatea din Cahul și cu dl. Nicolae Dandiș, primarul acestei comunități. În septembrie 2024, structurile de tineret din Vaslui vor fi din nou prezente la Cahul, la o Conferință a Capitalelor de tineret – activitatea făcând parte din Programul proiectului "Cahul – Capitala Tineretului", demonstrând încă o dată că, prin contribuția activă a tinerilor, orașele lor natale se pot dezvolta în direcția pe care ei o doresc, devenind astfel mult mai atractive pentru viitor.